Tiny Toon Adventures

Tiny Toon Adventures, også ofte forkortet Tiny Toon, er en amerikansk animasjonsserie for barn som gikk på TV Norge og NRK i Norge. Serien var en spinoff av Looney Tunes.

Handling 
Serien Handler om diverse tegneseriekarakterer i på den fiktive øya Stromfulle Høyder (Engelsk: Acme Acres) som studerer på skolen Tulliversitetet (Engelsk: Acme Loonivesity) for å bli flinke og kjente tegneseriekarakterer. De blir undervist av alle de originale Looney Tunes-karakterene. På Stromfulle høyder finnes steder som Eksentriland (engelsk: Wackyland). 

Alle figurene er karakterer i tenåringsalderen som er basert på de forskjellige Looney Tunes-karakterene.

Rollefigurer 
 Sigurd Sprett – (oppr. Buster Bunny) en av hovedfigurerne. Han er er kanin som er basert på Snurre Sprett, hovedsakelig hans smarte og lure side.
 Siri «Murstein» Sprett – (oppr. Barbara Anne "Babs" Bunny) en av hovedfigurene. Hun er er kanin som er basert på Snurre Sprett, hovedsakelig hans gærne og tullete side. Hun misliker sterkt å bli kalt hele navnet hennes (Siri Murstein Sprett) og foretrekker bare Siri Sprett. 
 Jappy Duck – (oppr. Plucky Duck) en av hovedfigurerne. Han er en and som er basert på Daffy Duck. Sånn som Daffy med Snurre, så krangler han ofte med Sigurd og har et komplisert venn og rival forhold med han
 Gomle Gris – (oppr. Hamton J. Pig) en av hovedfigurerne. Han er er gris som er basert på Pelle Pigg. Han er bestevennen til Jappy, naiviteten hans blir ofte utnyttet av Jappy. Gomle er besatt av å rydde og holde det rent.
 Elmira – (oppr. Elmyra Duff) Elmira er basert på Elmer Midd, men i motsetning til Elmer som jakter på dyr, så er hun besatt av å kose med dyr til et nivå som kan anses som mishandling (uten at hun er selv er klar over at hun skader de).
 Max – (oppr. Montana Max) er hovedskurken. Max er basert på Barte-Sam. Han er kjemperik og bruker ofte rikdommen sin for å plage de andre barna og gjøre livet så surt som mulig for dem.
 Stjerna – (oppr. Shirley McLoon) er en and som er basert på Melisa Duck og Shirley MacLaine, og kan ansees som en kombinasjon av de 2. Har vært kjæresten til Jappy noen ganger. Hun har telekinesis og andre overnaturlge krefter, og snakker med "valley girl" aksang.  
 Fiffi – (oppr. Fifi La Fume) Lilla stinkdyr som er basert på stinkdyret Pepe. Hun er bestevenn med Stjerna og Siri og har vært kjæresten til Gomle i noen episoder, som når de gikk på skoleball sammen. Hun mistok Kåre og Petter for å være stinkdyr i 2 forskjellige ganger.
 Kåre Katt – (oppr. Furrball) Katt som er basert på både Sylvester og Penelope. Fellestrekkene hans med Sylvester er begrenset kun til hva de spiser og jakter på (fugl og mus) og som Penelope så snakker han nesten aldri (med noen få unntak).
 Sussi – (oppr. Sweetie Bird) Rosa fugl som er basert på Pip. Sussi pleier å være jaktbytte til Kåre, og som Pip mot Sylvester, så pleier Sussi å skade Kåre mye når han jager henne, også uprovosert noen ganger. Hun prøver noen ganger å spise Bokorm, med samme suksess som Kåre har på å spise henne. 
 Pelle Propell – (oppr. Dizzy Devil) Tasmansk djevel som er basert på Taz. Pelle er hekta på å feste og spiser hele tiden. Han er også veldig attraktiv blant damer.  
 Petter Ulv – (oppr. Calamity Coyote) Prærieulv som er basert på Per Ulv. Han jakter ofte på Kjappfot i forsøk på å spise han, men lykkes aldri og opplever ofte at planene hans slår tilbake på han. Utenom det så er han et supergeni og har hjulpet de andre med forskjellige tekniske ting.
 Kjappfot – (oppr. Little Beeper) Veiløper som er basert på Bippe Stankelbein. Han er jaktbytte til Petter Ulv, og slipper alltid unna fellene hans. Han jobba også som pizzabud en gang.
 Jojo Dodo – (oppr. Gogo Dodo) 
 Snufse – (oppr. Li'l Sneezer) mus som nyser så kraftig at det kan f eks skyte objekter.
 Pitbullen Arnold – (oppr. Arnold The Pit Bull)
 Sleivkjeft – (oppr. Fowlmouth) 
 Mari Maridal – (oppr. Mary Melody)
 Trofast – (oppr. Byron Basset)
 Konrad – (oppr. Concord Condor)
 Bokorm – (oppr. Bookworm)
 Jensen – (oppr. Grovely) Butleren til Max

Utgivelser i Norge 
I 1993 kom det ut i Norge 8 Tiny Toon Adventures VHS-kassetter med forskjellige episoder på hver kassett, alle hadde norsk tale. I desember 1992 (?) ble filmen Tiny Toon: Min elleville ferie utgitt på VHS i Norge. Alle nevnte utgivelser har norsk tale.

Norske stemmer 
 Fridtjof Nilsen som Sigurd
 Mari Maurstad som Siri, Fiffi og Snufse
 Magnus Nielsen som Jappy og Jonny Spyberg¹
 Kim Haugen som Gomle og Sleivkjeft
 Kari-Ann Grønsund som Max, Sussi, Mari og Gumles mor
 Guri Schanke som Elmira, Stjerna og Mari
 Anders Hatlo som Jojo, Pelle, Konrad, Arnold og sangstemmen til Sigurd
 Trond Brænne som Kåre, Steven Spielberg, Snurre, Pelle, Elmer, Hanefar, Taz, Gumles far, Jensen og diverse
 Anne Marie Ottersen som Bimbette¹
¹ betyr at karakteren dukker kun opp i Tiny Toon: Min Elleville Ferie

Stemmer i julespesialen 
I episoden «Tiny Toon – Julefeiring» (engelsk: «It's A Wonerful Tiny Toon Christmas Special») brukes det andre stemmeskuespillere enn i de andre episodene.

 Harald Mæle som Sigurd og Snurre
 Lena Meieran som Siri og Elmira
 Kim Fangen som Jappy og Pelle
 Askel Hennie som Max
 Kari-Ann Grønsund som Jojo, Stjerna og Snufse
Rune Alstedt som diverse

Petter Ulv, Kjappfot, Bokorm og Trofast har ingen vanlig dialog, og har dermed ingen norske stemme skuespillere.

Engelsk/originale stemmer 

 Charlie Adler som Sigurd
 Tress MacNeille som Siri
 Joe Alaskey som Jappy
 Don Messick som Gomle
 Cree Summer som Elmira og Mari
 Danny Cooksey som Max
 Gail Matthuis som Stjerna
 Kath Soucie som Fiffi og Snufse
 Maurice LaMarche som Pelle
 Frank Welker som Jojo, Kåre, Petter, Kjappfot, Trofast og Bokorm
 Candi Milo som Sussi
 Rob Paulsen som Sleivkjeft, Arnold og Konrad, samt Kåre i episoden «Duck Trek»
 Paul Julian som Kjappfot (arkiv opptak, kun i "Night Ghoulery")

Tiny Toon: Min elleville ferie (film) 
I 1992 kom Tiny Toon-filmen kalt Tiny Toon: Min elleville ferie (engelsk: Tiny Toon Adventures: How I Spent My Vacation), som ble lansert rett på VHS. Filmen hadde 5 parallelle handlinger. Ene handlet om Sigurd og Siri som reiste sammen med Trofast langs vannstrømmen forårsaket av vannkrigen deres. Jappy, Gomle og foreldrene til Gomle er på road trip til FrydenParkLand (engelsk: HappyWorldLand), Elmira er i dyrehagen og terroriserer de andre dyrene, Fiffi prøver å få autografen til et kjendis-stinkdyr kalt Johnny Spyberg (engelsk: Johnny Pew), og Sleivkjeft og Stjerna er på kino.

Blader/bøker 
I Norge har det kommet mange blader og bøker basert på Tiny Toon.

Videospill 
Det har kommet mange spill basert på Tiny Toon Adventures. Blant annet på NES, SNES, Gameboy, Gameboy Color, Gameboy Advance, Sega Mega Drive, PlayStation 1 og PC.

 Tiny Toon Adventures (LCD håndholdt spill)
 Tiny Toon Adventures (NES spill)
 Tiny Toon Adventures: Babs' Big Break
 Tiny Toon Adventures Cartoon Workshop
 Tiny Toon Adventures 2: Trouble in Wackyland
 Tiny Toon Adventures: Buster Busts Loose!
 Tiny Toon Adventures: Buster's Hidden Treasure
 Tiny Toon Adventures 2: Montana's Movie Madness
 Tiny Toon Adventures: Wacky Sports Challenge
 Tiny Toon Adventures: ACME All-Stars
 Tiny Toon Adventures: Buster and the Beanstalk
 Tiny Toon Adventures: The Great Beanstalk
 Tiny Toon Adventures: Toonenstein
 Tiny Toon Adventures: Buster Saves the Day
 Tiny Toon Adventures: Plucky's Big Adventure
 Tiny Toon Adventures: Dizzy's Candy Quest
 Tiny Toon Adventures: Wacky Stackers
 Tiny Toon Adventures: Buster's Bad Dream

Kansellerte spill 
 Tiny Toon Adventures – kansellert spill som skulle opprinnelig lanseres i i 1994 på Atari Jaguar
 Tiny Toon Adventures: Defenders of the Universe – kansellert spill som skulle opprinnelig lanseres i 2002 på Playstation 2 og Gamecube – hele spillet er blitt fullført, årsaken til kanselleringen er per dags dato ukjent

Reboot 
I oktober 2020 ble det annonsert at Tiny Toon skulle får en reboot kalt Tiny Toon Looniveristy. Etter flere utsettelser ble det i april 2023 lansert en trailer på Youtube og annonsert at serien kommer til å ha premiere høsten 2023. Rebooten kommer til å inkludere alle karakterene som dukket opp i originalen, men også endre på noen ting, blant annet er Lola Sprett med i serien i motsetning til originalen, siden hun dukket opp først i Space Jam, etter den opprinnelige Tiny Toon.

Eksterne lenker 
 

Animasjonsfilmer fra USA
TV-serier fra 1990-årene, fra USA